Shahboz Joʻrabekov. Shahboz Qobil oʻgʻli Joʻrabekov () – Oʻzbekistonlik futbolchi, himoyachi pozitsiyada oʻynaydi. Navoiyning „Qizilqum“ jamoasi futbolchisi. Jizzaxning „Soʻgʻdiyona“ va Namanganning „Navbahor“ jamoalarida oʻynagan. Futbolchilik faoliyati. Shahboz Jizzax futbol maktabida taʼlim olgan. Ilk professional jamoasi Jizzaxning „Soʻgʻdiyona“ jamoasi boʻlib, 2015-yil bosh murabbiy Davron Fayziyev tomonidan asosiy jamoaga jalb etilgan. 2017-yilda ilk bor asosiy tarkibda ilk bor debyut qilgan. Yetti mavsum davomida Jizzax klubi sharafini himoya qilgan va 2021-yilgi mavsumda Oʻzbekiston Superligasida ikkinchi oʻrinni qoʻlga kiritgan. 2022-yilgi mavsumda ilk bor xalqaro maydonda, AFC Kubogi turnirida ishtorok etgan. 2022-yil mavsum yakunida „Soʻgʻdiyona“ jamoasini tark etgan. 2023-yilgi mavsumda Namanganninga „Navbahor“ jamoasi bilan shartnoma imzolagan va mavsum yakunida jamoani tark etgan. 2024-yil yanvar oyida Navoiyning „Qizilqum“ jamoasi bilan shartnoma imzolagan. Shahsiy hayot. Shahboz taniqli futbolchi, uzoq yillar Jizzaxning „Soʻgʻdiyona“ jamoasida hujumchi pozistiyasida oʻynagan Qobil Aliqulovning farzandi hisoblanadi.